CELEX: E2013P0021
Language: et
Date: 2013-10-04 00:00:00
Title: Rahvusvahelise Jalgpalliliitude Föderatsiooni (FIFA) 4. oktoobri 2013 . aasta hagi EFTA järelevalveameti vastu (Kohtuasi E-21/13)

19.12.2013   
            
            
               ET
            
            
               Euroopa Liidu Teataja
            
            
               C 372/20
            
         Rahvusvahelise Jalgpalliliitude Föderatsiooni (FIFA) 4. oktoobri 2013. aasta hagi EFTA järelevalveameti vastu
   (Kohtuasi E-21/13)
   (2013/C 372/09)
   4. oktoobril 2013 esitas Rahvusvaheline Jalgpalliliitude Föderatsioon (FIFA), keda esindavad Inglismaa ja Walesi advokatuuri ning Pariisi advokatuuri liige Ami Barav, Taani advokatuuri liige Peter Dyrberg ning Pariisi advokatuuri liige Damien Reymond, aadress c/o Olswang, 326 Avenue Louise, bte 26, 1050 Brussels, Belgium, hagi EFTA järelevalveameti (edaspidi „järelevalveamet”) vastu.
   Hageja taotleb, et EFTA kohus
   
               i)
            
            
               tühistaks vaidlustatud otsuse osa, mis käsitleb FIFA jalgpalli maailmameistrivõistluste (FIFA World CupTM) „tavamängude” kandmist Norra sündmuste loetellu;
            
         
               ii)
            
            
               kohustaks järelevalveametit kandma nii oma kui ka FIFA kulud, mis tekivad seoses käesoleva menetlusega.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja, Rahvusvaheline Jalgpalliliitude Föderatsioon (FIFA), palub tühistada EFTA järelevalveameti 16. juuli 2013. aasta otsuse nr 309/13/COL (vaidlustatud otsus) vastavalt audiovisuaalmeedia teenuste direktiivi artikli 14 lõikele 2 niivõrd, kuivõrd sellega kiidetakse heaks FIFA jalgpalli maailmameistrivõistluste (FIFA World CupTM) finaalturniiri kõikide mängude, eriti aga muude mängude kui finaal-, poolfinaal- ja Norra võistkonna osalusel peetavate mängude („tavamängud”) kandmine artikli 14 lõike 1 kohasesse Norra ürituste loetellu.
            
         
               —
            
            
               12. juulil ja 5. augustil 2013 esitas FIFA järelevalveametile taotluse, et see esitaks talle vaidlustatud otsuse. Vastuseks esitas järelevalveamet neile lingi veebipõhisele andmebaasile, kus otsus on avaldatud.
            
         
               —
            
            
               Norra loetellu kantud ja järelevalveameti heakskiidetud FIFA jalgpalli maailmameistrivõistluste (FIFA World CupTM) korraldaja ja õiguste ainuomanik on FIFA. FIFA on seisukohal, et kõigi FIFA jalgpalli maailmameistrivõistluste (FIFA World CupTM) mängude, eelkõige turniiri „tavamängude” loetellu kandmise heakskiitmisega on järelevalveamet teinud ilmse vea, eirates EMP õigusakte ning EFTA riikide vahelist lepingut EFTA järelevalveameti ja kohtu asutamise kohta.
            
         Hageja väidab muu hulgas, et EFTA järelevalveamet
   
               —
            
            
               on rikkunud järelevalveameti ja kohtu asutamist käsitleva EFTA riikide vahelise lepingu artiklit 16 ning
            
         
               —
            
            
               on rikkunud audiovisuaalmeedia teenuste direktiivi artikli 14 lõiget 2 ning EFTA järelevalveameti ja kohtu asutamist käsitleva lepingu artikli 5 lõike 2 punkti d, kuna ta ei kontrollinud piisavalt, kas Norra meetmed on kooskõlas EMP õigusaktidega.